ai4bharat/Pralekha huggingface dataset:
राष्ट्रपति सचिवालय
नेल्लोर के वेंकटचलम में स्वर्ण भारत न्यास के 18 वें स्थापना दिवस समारोह में राष्ट्रपति की गरिमामय उपस्थिति
राष्ट्रपति श्री राम नाथ कोविंद ने आज  आंध्र प्रदेश के नेल्लोर में वेंकटचलम स्थित स्वर्ण भारत न्यास के 18 वें स्थापना दिवस समारोह में शामिल होकर उसका मान बढ़ाया।
राष्ट्रपति ने इस अवसर पर कहा कि जब स्वर्ण भारत न्यास की स्थापना की जा रही थी उसने महात्मा गांधी के गांव की ओर वापस चलो के नारे से प्रेरणा ली थी। इसके जरिए गांधी जी ने गांवों को इस तरह विकसित करने कि आवश्यकता पर बल दिया था जिससे वहां के लोगों को एक सम्मानित, सादगी भरा और समृद्ध जीवन व्यतीत करने के लिए सभी जरूरी सुविधाए उपलब्ध हों। उन्होंने कृषि, स्वच्छता, शिक्षा और सतत जीवन शैली पर भी जोर दिया था। राष्ट्रपति ने कहा कि गांधी जी के सिद्धांत और दर्शन आज भी बहुत प्रासांगिक है, हालांकि बदलते समय के साथ नए साधनों के जरिए इन सिद्धांतों पर अमल करने की कोशिश होनी चाहिए। इसमें प्रौद्योगिकी काफी मदद कर सकती है।
राष्ट्रपति को यह जानकर प्रसन्नता हुई कि स्वर्ण भारत न्यास सामाजिक रूप से प्रासंगिक और जन केंद्रित ऐसी गतिविधियों में लगा हुआ है जो कई क्षेत्रों से जुड़े हैं, जिसमें शिक्षा से लेकर स्वास्थ्य सेवा और कृषि से लेकर कौशल प्रशिक्षण आदि शामिल हैं। उन्हें यह जानकर भी खुशी हुई कि ग्रामीण समुदायों की मदद करने के लिए स्वर्ण भारत ट्रस्ट विज्ञान और प्रौद्योगिकी के उपयोग और नवाचार पर जोर देता है।
राष्ट्रपति के भाषण के लिए यहां क्लिक करे
स्वास्थ्य एवं परिवार कल्याण मंत्रालय
कोविड के दौरान कर्तव्य का निर्वहन करते हुए जान गंवाने वाले चिकित्सकों की याद में केंद्रीय स्वास्थ्य राज्यमंत्री श्री अश्विनी चौबे ने किया स्वास्थ्य एवं परिवार कल्याण मंत्रालय के प्रांगण में पौधारोपण
“चिकित्सकों के कोरोना काल में दिए जा रहे योगदान को कभी भुलाया नहीं जा सकता है” : केंद्रीय स्वास्थ्य राज्यमंत्री श्री अश्विनी चौबे
केंद्रीय स्वास्थ्य एवं परिवार कल्याण राज्यमंत्री श्री अश्विनी कुमार चौबे ने राष्ट्रीय चिकित्सा दिवस के अवसर पर निर्माण भवन नई दिल्ली स्थित स्वास्थ्य एवं परिवार कल्याण मंत्रालय के प्रांगण में कोरोना में कर्तव्य का निर्वहन करते हुए मृत्यु को प्राप्त चिकित्सकों की याद में पौधारोपण किया। उन्हें श्रद्धांजलि अर्पित की।
केंद्रीय स्वास्थ्य राज्यमंत्री श्री चौबे ने कहा कि कोरोना के इस चुनौतीपूर्ण समय में चिकित्सकों के योगदान को कभी नहीं भुलाया जा सकता है। चिकित्सक का कार्य हर समय महत्वपूर्ण होता है। लेकिन जिस तरह से कोरोना के इस महामारी में सभी चिकित्सक एवं अन्य चिकित्सा कर्मियों ने कार्य किया है और लगातार कर रहे हैं। यह अतुलनीय है। राष्ट्रीय चिकित्सक दिवस के मौके पर केंद्रीय राज्यमंत्री श्री चौबे ने महान चिकित्सक व पश्चिम बंगाल के द्वितीय मुख्यमंत्री भारत रत्न डॉ बिधानचंद्र राय जी की स्मृति को नमन किया। यह दिवस डॉ राय के जन्मदिन पर मनाया जाता है।
प्रधानमंत्री कार्यालय
प्रधानमंत्री ने सित्विनी राबुका को फिजी का प्रधानमंत्री चुने जाने पर बधाई दी
प्रधानमंत्री श्री नरेन्द्र मोदी ने सित्विनी राबुका को फिजी का प्रधानमंत्री चुने जाने पर बधाई दी है।
प्रधानमंत्री ने ट्वीट किया;
"फिजी के प्रधानमंत्री के रूप में चुने जाने पर @slrabuka को बधाई। मैं भारत और फिजी के बीच घनिष्ठ और लंबे समय से चले आ रहे संबंधों को और मजबूत करने के लिए मिलकर काम करने के प्रति आशान्वित हूं।"
प्रधानमंत्री कार्यालय
प्रधानमंत्री ने मन की बात पर आधारित पत्रिका साझा की
अगली मन की बात 24 अप्रैल को
प्रधानमंत्री श्री नरेन्द्र मोदी ने मन की बात के पिछले संस्करण पर आधारित एक पत्रिका साझा की है। प्रधानमंत्री ने लोगों से 24 अप्रैल को अगले संस्करण में अपने विचार साझा करते हुए जुड़ने को भी कहा।
एक ट्वीट में प्रधानमंत्री ने कहा:
"पिछले महीने की #मन की बात पर एक दिलचस्प पत्रिका है जिसमें हमने भारत के निर्यात में वृद्धि, आयुर्वेद स्टार्ट-अप, जल संरक्षण और पारंपरिक मेलों जैसे विविध विषयों पर चर्चा की। 24 तारीख को अगले एपिसोड में भी शामिल हों।
http://davp.nic.in/ebook/mib/MannKiBaat_Hindi/index.html"
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण ने 40 करोड़ का आंकड़ा पार किया
रिकवरी की दर बढ़कर 97.31 प्रतिशत हुई
पिछले 24 घंटों के दौरान 41,157 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.36 प्रतिशत है
लगातार 27दिनों से दैनिक पॉजिटिविटी रेट  3प्रतिशत से कम बना हुआ है
भारत में कोविड-19 टीकाकरण का आंकड़ा 40 करोड़ के अहम स्तर को पार कर गया है। आज सुबह 7 बजे तक की अस्थायी रिपोर्ट के मुताबिक, 50,46,387 सत्रों के माध्यम से टीकों की कुल 40,49,31,715 खुराक लगा दी गई हैं। पिछले 24 घंटों के दौरान टीकों की 51,01,567 खुराक लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,02,69,092
|
|
दूसरी खुराक
|
|
75,40,656
|
|
एफएलडब्ल्यू
|
|
पहली खुराक
|
|
1,77,92,396
|
|
दूसरी खुराक
|
|
1,03,48,504
|
|
आयु समूह 18-44 वर्ष
|
|
पहली खुराक
|
|
12,42,65,428
|
|
दूसरी खुराक
|
|
48,64,609
|
|
आयु समूह 45-59 वर्ष
|
|
पहली खुराक
|
|
9,74,79,640
|
|
दूसरी खुराक
|
|
2,90,71,946
|
|
60 वर्ष से ज्यादा
|
|
पहली खुराक
|
|
7,20,87,206
|
|
दूसरी खुराक
|
|
3,12,12,238
|
|
कुल
|
|
40,49,31,715
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में से 3,02,69,796 लोग पहले ही कोविड-19 से स्वस्थ हो चुके हैं और पिछले 24 घंटों के दौरान 42,004लोग ठीक हुए हैं। इस प्रकार स्वस्थ होने की दर 97.31 प्रतिशत के स्तर पर है, जिससे लगातार बढ़ोतरी के रुझान का पता चलता है।
पिछले 24 घंटों के दौरान भारत में दैनिक नए मामले 41,157 दर्ज किए गए।
लगातार 21 दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ केन्द्र शासित प्रदेशों द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,22,660 के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.36 प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 19,36,709जांच कराई गयी। भारत में अभी तक कुल 44.39 करोड़  जांचें की जा चुकी हैं।
जहां एक तरफ देश में परीक्षण क्षमता में बढ़ोतरी हुई है, वहीं मामलों की साप्ताहिक पॉजिटिविटी में गिरावट देखने को मिली है। वर्तमान में साप्ताहिक पॉजिटिविटी दर 2.08 प्रतिशत के स्तर पर है, जबकि आज दैनिक पॉजिटिविटी दर 2.13 प्रतिशत रही। लगातार 27 दिनों से दैनिक पॉजिटिविटी दर 3 प्रतिशत से कम बनी हुई हैऔर यह पिछले लगातार 41 दिनों से 5 प्रतिशत से कम है।
प्रधानमंत्री कार्यालय
रक्षा मंत्रालय ने सामरिक रूप से महत्त्वपूर्ण 928 लाइन रिपलेसमेंट इकाइयों/उप-प्रणालियों/कल-पुर्जों की चौथी सकारात्मक स्वदेशीकरण सूची को मंजूरी दी
प्रधानमंत्री ने रक्षा क्षेत्र के लिये सकारात्मक विकास का आह्वान किया
केंद्रीय रक्षा मंत्री श्री राजनाथ सिंह ने एक ट्वीट में बताया है कि सामरिक रूप से महत्त्वपूर्ण 928 लाइन रिपलेसमेंट इकाइयों/उप-प्रणालियों/कल-पुर्जों की चौथी सकारात्मक स्वदेशीकरण सूची को मंजूरी दे दी गई है। इस सूची में उत्कृष्ट सामग्रियां और कल-पुर्जे शामिल हैं, जिन्हें अगर आयात किया जाता, तो उनकी लागत 715 करोड़ रुपये बैठती।
श्री राजनाथ सिंह के ट्वीट का जवाब देते हुये प्रधानमंत्री ने कहा हैः
“रक्षा क्षेत्र के लिये सकारात्मक विकास। इससे आत्मनिर्भर भारत के हमारे संकल्प को बल और स्थानीय उद्यमशील प्रतिभा को प्रोत्साहन मिलेगा।”
विषय को विस्तार से यहां देखा जा सकता हैः
https://pib.gov.in/PressReleasePage.aspx?PRID=1923971
प्रधानमंत्री कार्यालय
प्रधानमंत्री ने भारत के पूर्व प्रधान न्यायाधीश श्री ए.एम. अहमदी के निधन पर शोक व्यक्त किया
प्रधानमंत्री श्री नरेन्द्र मोदी ने भारत के पूर्व प्रधान न्यायाधीश श्री ए.एम. अहमदी के निधन पर शोक व्यक्त किया है।
प्रधानमंत्री ने ट्वीट में कहा ;
“भारत के पूर्व प्रधान न्यायाधीश, श्री ए.एम. अहमदी जी के निधन से दु:खी हूं। अधिवक्ता और न्यायाधीश के रूप में उनका विशिष्ट करियर रहा। उन्होंने हमारी न्यायपालिका को और अधिक असरदार बनाने में उल्लेखनीय योगदान दिया। उनके परिवार के प्रति संवेदनाएं। उनकी आत्मा को शांति मिलें।”
पर्यटन मंत्रालय
श्री जी. किशन रेड्डी ने आईआईटीएफ/आईआईटीजी के लिए डिजिटल पर्यटन समाधान के तहत डिजिटल मंच  का शुभारंभ किया
पर्यटन में रोजगार और व्यवसाय के अवसर पैदा करने की अपार क्षमताएं हैं : श्री जी. किशन रेड्डी
केंद्रीय पर्यटन, संस्कृति और उत्तर पूर्वी क्षेत्र विकास मंत्री श्री जी. किशन रेड्डी आज भारतीय पर्यटन और यात्रा प्रबंधन संस्थान  ग्वालियर में आयोजित एक कार्यक्रम में ई-बाजार मंच का शुभारंभ किया। पर्यटन मंत्रालय ने वेब और मोबाइल ऐप आधारित बातचीत तंत्र विकसित करने के लिए आईआईटीएफ/आईआईटीजी के लिए डिजिटल पर्यटन समाधान के तहत डिजिटल मंच  की शुरुआत की, जिसका उपयोग पर्यटकों और प्रमाणित पर्यटक सुविधा देने वालों/पर्यटक गाइडों द्वारा किया जाना है। मंत्रालय के आईआईटीएफसी/आईआईटीजी कार्यक्रम के तहत ई-बाजार पोर्टल ओला, उबर आदि के प्लेटफॉर्म की तरह होगा, जो आईआईटीएफ/ आईआईटीजी को व्यवसाय के अवसर प्राप्त करने में मदद करेगा और ग्राहक व सेवा प्रदाता के बीच एक सेतु का काम करेगा। कृषि एवं किसान कल्याण मंत्री श्री नरेंद्र सिंह तोमर , नागरिक उड्डयन मंत्री श्री ज्योतिरादित्य सिंधिया , पर्यटन और रक्षा राज्य मंत्री श्री अजय भट्ट, ग्वालियर से सांसद श्री विवेक नारायण शेजवलकर, मध्य प्रदेश सरकार की पर्यटन और संस्कृति मंत्री श्रीमती उषा ठाकुर  ने भी कार्यक्रम की शोभा बढ़ाई।
अपने संबोधन में श्री जी. किशन रेड्डी ने कहा कि भारत में पर्यटन स्थलों की विविधता है और पर्यटन में रोजगार व व्यापार के अवसर पैदा करने की अपार संभावनाएं हैं। श्री रेड्डी ने कहा कि आईआईटीटीएम के छात्रों के पास पर्यटन क्षेत्र में कई अवसर हैं। मुझे विश्वास है कि ये छात्र देश में पर्यटन क्षेत्र के विकास में महत्वपूर्ण भूमिका निभाएंगे। उन्होंने कहा कि प्रधानमंत्री श्री नरेन्द्र मोदी जी के मार्गदर्शन और नेतृत्व में विकास ही हमारा एकमात्र मंत्र है और यह विकास ही हमें और अधिक पर्यटन के अवसरों की ओर ले जाएगा। हमारी सरकार देश में पर्यटन को विकसित करने के लिए सभी राज्यों के साथ कंधे से कंधा मिलाकर काम कर रही है।
पर्यटन, संस्कृति और उत्तर पूर्वी क्षेत्र विकास मंत्री श्री जी. किशन रेड्डी ने पर्यटन मंत्रालय के अधिकारियों के साथ ग्वालियर किले का दौरा भी किया और वहां पर पर्यटक सुविधाओं का अवलोकन किया। इसके बाद उनकी अध्यक्षता में पर्यटन मंत्रालय, संस्कृति मंत्रालय और भारतीय पुरातत्व सर्वेक्षण  के अधिकारियों के साथ समीक्षा बैठक की गई। मध्य प्रदेश सरकार के पर्यटन एवं संस्कृति के प्रमुख सचिव द्वारा भारत सरकार के पर्यटन मंत्रालय द्वारा वित्त पोषित विभिन्न पर्यटन अवसंरचना परियोजनाओं की प्रगति पर एक विस्तृत प्रस्तुति दी गई। आईआईटीटीएम ग्वालियर परिसर में नवनिर्मित अंतर्राष्ट्रीय स्तर के विशेष अतिथि गृह का उद्घाटन किया गया।
"भारत की मंदिर विरासत" नामक मंदिर दैवचित्र-अंकन विषय पर एक कॉफी टेबल बुक जारी की गई। इसमें भारत की स्वतंत्रता के 75 वर्षों में भारतीय मंदिरों पर 75 छापों को शामिल किया गया। आईआईटीएफसी कार्यक्रम के प्रतिभागियों के लिए सॉफ्ट स्किल ट्रेनिंग को लेकर पर्यटन मंत्रालय  के सहयोग से बर्ड अकादमी को आशय पत्र प्रदान किया गया। आईआईटीएफ/आईआईटीजी कोर्स पूरा करने के लिए 3000 से अधिक प्रतिभागियों को डिजिटल सर्टिफिकेट प्रदान किया गया।
देश के गौरव को आकार देने में महिलाओं की महत्वपूर्ण भूमिका को ध्यान में रखते हुए अंतर्राष्ट्रीय महिला दिवस पर 'आजादी का अमृत महोत्सव' की भावना का जश्न मनाने वाले 3 दिवसीय कार्यक्रम का भी शुभारंभ किया गया। आईआईटीटीएम के छात्रों द्वारा मंत्रमुग्ध कर देने वाली सांस्कृतिक प्रस्तुति और 'अहिल्या बाई' पर एक नाटक के साथ कार्यक्रम का समापन हुआ।
नवीन एवं नवीकरणीय ऊर्जा मंत्रालय
एसईसीआई ने छत्तीसगढ़ में बैटरी परियोजना के साथ 100 मेगावाट सौर ऊर्जा का ठेका दिया
सोलर एनर्जी कॉरपोरेशन ऑफ इंडिया  ने छत्तीसगढ़ के राजनांदगांव में स्थापित होने वाली 40 मेगावाट/120 मेगावाट बैटरी ऊर्जा भंडारण प्रणाली  परियोजना के साथ 100 मेगावाट  सौर ऊर्जा परियोजना स्थापित करने का ठेका दिया है। देश में सबसे बड़ी ग्रिड-कनेक्टेड बीईएसएस की परियोजनाओं में शुमार यह परियोजना प्रदर्शित करेगी कि कैसे बीईएसएस जैसी बड़ी बैटरी भंडारण प्रणाली का उपयोग करके, शाम के व्यस्त समय के दौरान स्वच्छ सौर ऊर्जा प्रदान करने के लिए सौर शक्ति का उपयोग किया जा सकता है। ठेका मेसर्स टाटा पावर सोलर सिस्टम्स लिमिटेड को दिया गया है।
विश्व बैंक के सहयोग से एसईसीआई के आंतरिक संसाधनों और घरेलू ऋणों द्वारा संचालित यह परियोजना एसईसीआई द्वारा नियोजित नवीन अक्षय ऊर्जा  परियोजनाओं की कुंजी है। इससे बाजार के भरोसे को बढ़ावा मिलने और इस क्षेत्र में और निवेश को प्रोत्साहन मिलने की उम्मीद है ताकि भारत नेट-जीरो अर्थव्यवस्था के प्रति अपनी प्रतिबद्धताओं को हासिल कर सके।
एसईसीआई की प्रबंध निदेशक सुमन शर्मा और एसईसीआई के निदेशकों व वरिष्ठ अधिकारियों और विश्व बैंक के अधिकारियों की उपस्थिति में टाटा पावर और एसईसीआई के अधिकारियों द्वारा अनुबंध पर हस्ताक्षर किए गए।
इस अवसर पर श्रीमती सुमन शर्मा ने कहा कि इससे भारत की जलवायु को लेकर प्रतिबद्धताओं को हासिल करने में प्रोत्साहन मिलेगा। उन्होंने कहा कि हम आरई को हमारे ऊर्जा उत्पादन का मुख्य आधार बनाने के लिए मिलकर काम करेंगे।
सोलर एनर्जी कॉरपोरेशन ऑफ इंडिया , नवीन और नवीकरणीय ऊर्जा मंत्रालय के तहत एक अनुसूची-ए की सीपीएसयू है जो विभिन्न आरई संसाधनों, विशेष रूप से सौर और पवन ऊर्जा, आरई-आधारित भंडारण प्रणालियों फ्लोटिंग सौर, ऊर्जा का व्यापार, परामर्श के साथ-साथ उभरते क्षेत्रों जैसे ग्रीन हाइड्रोजन, ग्रीन अमोनिया, वेस्ट टू एनर्जी, आरई-पावर्ड इलेक्ट्रिक व्हीकल आदि के संवर्धन और विकास कार्य में संलग्न है। एसईसीआई भारत सरकार की कई आरई योजनाओं, मसलन वायबिलिटी गैप फंडिंग योजनाएं, आरई परियोजनाओं, सौर पार्कों आदि के विकास के लिए टैरिफ आधारित निविदाओं के लिए एक कार्यान्वयन एजेंसी है।
युवा कार्यक्रम एवं खेल मंत्रालय
कर्नल राज्यवर्धन राठौर ने प्रतिभाशाली खिलाडि़यों के लिए पेंशन में उर्ध्वमुखी संशोधन को मंजूरी दी
खिलाडि़यों के कल्याण के एक बडे कदम के रूप में, युवा मामले एवं खेल मंत्री कर्नल राज्यवर्धन राठौर ने प्रतिभाशाली खिलाडि़यों के लिए पेंशन में उर्ध्वमुखी संशोधन को मंजूरी दे दी है। इस संशोधन के तहत अन्तर्राष्ट्रीय खेल स्पर्धाओं में पदक जीतने वालों के लिए पेंशन की वर्तमान दर दोगुनी कर दी गई है। पेंशन की नई दरें निम्नलिखित हैं :-
|
|
प्रतिभाशाली पेंशन का वर्ग
|
|
राशि 
|
|
ओलम्पिक/पैरा ओलम्पिक खेलों में पदक विजेता
|
|
20,000/-
|
|
विश्व कप/विश्व चैम्पियनशिप में स्वर्ण पदक विजेता 
|
|
16,000/-
|
|
विश्व कप/विश्व चैम्पियनशिप में रजत/कांस्य पदक विजेता 
एशियाई खेलों/राष्ट्रमंडल खेलों/पैरा एशियाई खेलों में स्वर्ण पदक विजेता
|
|
14,000/-
|
|
एशियाई खेलों/राष्ट्रमंडल खेलों/पैरा एशियाई खेलों में रजत और कांस्य पदक विजेता
|
|
12,000/-
- पैरा ओलम्पिक खेलों एवं पैरा एशियाई खेलों में पदक विजेताओं के पेंशन की दर क्रमश: ओलम्पिक खेलों एवं एशियाई खेलों में पदक विजेताओं के समकक्ष होगी।
- पेंशन के लिए चार वर्षों में एक बार आयोजित की जाने वाली विश्व चैम्पियनशिप पर ही विचार किया जाएगा।
- संशोधित योजना में रेखांकित किया गया है कि खिलाडि़यों को इस योजना के तहत पेंशन के लिए आवेदन करने के समय सक्रिय खेल कैरियर से सेवानिवृत्त हो जाना चाहिए तथा 30 वर्ष की आयु पूरी कर लेनी चाहिए। इस आशय का एक वचन खिलाडि़यों द्वारा आवेदन प्रारूप में ही दिया जाएगा तथा आवेदक की उपलब्धियों के सत्यापन के लिए आवेदन को अग्रसारित करते समय एसएआई से भी इसकी पुष्टि की जाएगी।
- वर्तमान पेंशनधारियों के मामले में पेंशन की दर में संशोधन 01 अप्रैल, 2018 से प्रभावी होगी।
-----
वीके/एएम/एसकेजे/जीआरएस–8860
(Visitor Counter : 154
रक्षा मंत्रालय
हैदराबाद नौकायन सप्ताह के अंतर्गत 35वीं चैम्पियनशिप
हैदराबाद सेलिंग वीक याटिंग एसोसियेशन ऑफ इंडिया  ने नौकायन की 35वीं चैम्पियनशिप का आयोजन किया। यह प्रतिस्पर्धा 13 अगस्त से 19 अगस्त, 2021 तक हैदराबाद के हुसैन सागर में सम्पन्न हुई। राष्ट्रीय स्तर के इस आयोजन में देशभर के याटिंग के 120 खिलाड़ियों ने प्रतियोगिता में हिस्सा लिया। प्रतियोगिता में लेजर स्टैंडर्ड 4.7 और रेडियल वर्ग की नावों का इस्तेमाल किया गया था। इसमें मुम्बई इंडियन नेवी वॉटरमैनशिप ट्रेनिंग सेन्टर के नौकायन दल के नौ सदस्यों, विशाखापत्तनम के इंडियन नेवी वॉटरमैनशिप ट्रेनिंग सेन्टर के नौकायन दल के पांच सदस्यों और आईएनएस मांडोवी से नेवी ब्वॉयज स्पोर्ट्स कंपनी के छह कैडेटों ने लेसर 4.7 वर्ग की नौका का इस्तेमाल किया और एक-दूसरे को कड़ी टक्कर दी। लेज़र वर्ग की नावों को ओलम्पिक में भी इस्तेमाल किया जाता है, जहां पुरुष और महिलायें, दोनों प्रतिस्पर्धा में हिस्सा लेते हैं। भारत में यह प्रतियोगिता राष्ट्रीय स्तर पर 1986 से नियमित रूप से आयोजित की जा रही है।
वाईएआई अध्यक्ष नौसेना प्रमुख एडमिरल करमबीर सिंह की उपस्थिति में समापन कार्यक्रम हुआ। उन्होंने नौसैनिकों और कैडेटों का उत्साहवर्धन किया और भावी नौकायन चैम्पियनशिप के लिये उन्हें शुभकामनायें दीं।
इस्पात मंत्रालय
केंद्रीय इस्पात मंत्री ने कहा, ‘विभिन्न योजनाओं और गतिशक्ति मास्टर प्लान की बदौलत स्टील की खपत निरंतर बढ़ती रहेगी, द्वितीयक इस्पात क्षेत्र के विकास का मिशन तैयार किया जा रहा है’
इस्पात मंत्रालय ने ओडिशा स्थित इस्पात कंपनियों के साथ एक संवादात्मक सत्र आयोजित किया। केंद्रीय इस्पात मंत्री श्री राम चंद्र प्रसाद सिंह ने बैठक की अध्यक्षता की, जिसमें ओडिशा स्थित इस्पात कंपनियों के पदाधिकारियों ने भाग लिया। इन कंपनियों के प्रतिनिधियों ने इस्पात उद्योग की चिंताओं को सामने रखा जिनमें इस उद्योग के लिए विशेषकर वित्त, रसद  एवं पर्यावरण से जुड़ा बेहतर माहौल सुनिश्चित करना और इस क्षेत्र के लघु उद्योगों के लिए आवश्यक सहायता मुहैया कराना शामिल था।
सत्र के दौरान मंत्री महोदय ने विकास की दिशा में उल्लेखनीय प्रगति करने के लिए सरकार के साथ-साथ ओडिशा की जनता की भी सराहना की। विश्व कौशल केंद्र, भुवनेश्वर जैसे संस्थानों के जरिए ओडिशा सरकार ने कौशल विकास पर ध्यान केंद्रित किया है जो कि वास्तव में समय की मांग है। मंत्री महोदय ने यह भी कहा कि सरकार के विभिन्न कार्यक्रमों और योजनाओं जैसे कि गतिशक्ति मास्टर प्लान की बदौलत स्टील की खपत निरंतर बढ़ती रहेगी जिसमें द्वितीयक इस्पात क्षेत्र का योगदान काफी अधिक होगा। उन्होंने कहा कि द्वितीयक इस्पात क्षेत्र को विकसित करने का एक मिशन फिलहाल तैयार किया जा रहा है।
मंत्रालय के अधिकारियों ने इस बात पर विशेष जोर दिया कि सरकार इस्पात उद्योग की चिंताओं को दूर करने के लिए सक्रियतापूर्वक हरसंभव प्रयास करती रही है और इसके साथ ही उन्होंने इस क्षेत्र, विशेषकर द्वितीयक इस्पात कंपनियों के विकास में बाधक विशेष मुद्दों पर प्राप्त जानकारियों एवं सुझावों और टिप्पणियों का स्वागत किया।
मत्स्यपालन, पशुपालन और डेयरी मंत्रालय
केंद्रीय मत्स्य पालन, पशुपालन एवं डेयरी मंत्री श्री गिरिराज सिंह ने मछुआरों और मत्स्य पालकों तक पहुंचने के लिए प्रधानमंत्री मत्स्य सम्पदा योजना पर एक व्यापक लाभार्थी पुस्तिका के साथ "मत्स्य सम्पदा" न्यूजलेटर के दूसरे संस्करण का विमोचन किया
केंद्रीय मत्स्य पालन, पशुपालन और डेयरी मंत्री श्री गिरिराज सिंह ने आज न्यूजलेटर "मत्स्य संपदा" के दूसरे संस्करण और प्रधानमंत्री मत्स्य सम्पदा योजना  पर लाभार्थी पुस्तिका का विमोचन किया, जिसमें पीएमएमएसवाई योजना के विभिन्न घटकों/गतिविधियों की व्यापक रूपरेखा तैयार की गई है और प्रस्ताव प्रस्तुत करने के तौर-तरीके हैं, जो मछुआरों और इस क्षेत्र के अन्य हितधारकों के लिए एक मूल्यवान संसाधन होगी। श्री गिरिराज सिंह ने विश्वास व्यक्त किया कि पीएमएमएसवाई की यह लाभार्थी पुस्तिका सभी लाभार्थियों और हितधारकों के लिए एक सर्वसमावेशी मार्गदर्शक के रूप में कार्य करेगी जिससे वे पीएमएमएसवाई से लाभ उठाने के तौर-तरीकों को जान सके और पीएमएमएसवाई की विभिन्न गतिविधियों के बारे में जानने में लाभार्थियों के लिए एक अपरिहार्य उपकरण के रूप में भी काम करेगी।
पीएमएमएसवाई का लक्ष्य 2024-25 तक मछली उत्पादन को 220 लाख टन तक बढ़ाना है। यह भारत के मछुआरों और मछली पालकों तक पहुंचने के लिए मत्स्य विभाग की एक मीडिया आउटरीच योजना है। श्री गिरिराज सिंह ने दोहराया कि इस महत्वाकांक्षी योजना से निर्यात आय दोगुनी होकर 1,00,000 करोड़ रुपये हो जाएगी और अगले पांच वर्षों की अवधि में मत्स्य पालन क्षेत्र में लगभग 55 लाख प्रत्यक्ष और अप्रत्यक्ष रोजगार के अवसर पैदा होंगे।
अंग्रेजी में न्यूजलेटर देखने के लिए यहां क्लिक करें
हिंदी में न्यूजलेटर देखने के लिए यहां क्लिक करें
राष्ट्रपति सचिवालय
राष्ट्रपति 25 से 28 दिसंबर तक दीव का दौरा करेंगे
राष्ट्रपति श्री रामनाथ कोविंद 25 से 28 दिसंबर, 2020 तक दीव का दौरा करेंगे। राष्ट्रपति 25 दिसंबर, 2020 को दीव में जालंधर सर्किट हाउस का उद्घाटन करेंगे।
राष्ट्रपति 26 दिसंबर, 2020 को दीव में विभिन्न विकास परियोजनाओं का शिलान्यास/ उद्घाटन करेंगे। इनमें दीव के आईआईआईटी वडोदरा- अंतर्राष्ट्रीय परिसर के पहले शैक्षणिक सत्र का उद्घाटन, घोघला के कमलेश्वर स्कूल का उद्घाटन, सौदवाड़ी में एक स्कूल के निर्माण के लिए आधारशिला, दीव सिटी वॉल पर 1.3 किलोमीटर हेरिटेज वॉक-वे में सुधार, धरोहर स्थलों  का संरक्षण एवं मोहरे की बहाली, फोर्ट रोड पर फल एवं सब्जी बाजार का उन्नयन और दीव जिले के पूरे शहरी एवं ग्रामीण क्षेत्रों के लिए एकीकृत नगरपालिका ठोस अपशिष्ट प्रबंधन प्रणाली के लिए विकास परियोजना का उद्घाटन शामिल हैं। उसी दिन राष्ट्रपति आईएनएस खुखरी स्मारक का भी उद्घाटन करेंगे।
राष्ट्रपति 27 दिसंबर, 2020 को लाइट एंड साउंड शो का उद्घाटन करने के लिए दीव फोर्ट का दौरा करेंगे। राष्ट्रपति 28 दिसंबर, 2020 को नई दिल्ली लौट जाएंगे।
मत्स्यपालन, पशुपालन और डेयरी मंत्रालय
‘वन हेल्थ’ को प्रायोगिक तौर पर कल बेंगलुरु में शुरू किया जायेगा
मत्स्य पालन, पशुपालन और डेयरी मंत्रालय कर्नाटक और उत्तराखंड में वन-हेल्थ प्रारूप को क्रियान्वित कर रहा है
मत्स्य पालन, पशुपालन और डेयरी मंत्रालय के अधीन पशुपालन और डेयरी विभाग  ने ‘वन-हेल्थ’ स्वरूप के जरिये पशुओं, मनुष्यों और पर्यावरण सम्बंधी स्वास्थ्य की चुनौतियों का मुकाबला करने के लिये हितधारकों को एक मंच पर लाने की पहल की है। बिल एवं मेलिंडा गेट्स फाउंडेशन  के सहयोग से डीएएचडी और भारतीय उद्योग परिसंघ  क्रियान्वयन साझीदार के तौर पर कर्नाटक तथा उत्तराखंड राज्यों में ‘वन-हेल्थ’ प्रारूप को लागू करने की जिम्मेदारी वहन कर रहे हैं।
डीएएचडी कल कर्नाटक की राजधानी बेंगलुरु में ‘वन हेल्थ’ को प्रायोगिक तौर पर शुरू करेगा। पशुपालन एवं डेयरी विभाग के सचिव श्री अतुल चतुर्वेदी कर्नाटक में इस प्रायोगिक परियोजना का शुभारंभ करेंगे। उस अवसर पर केंद्र और राज्य के सभी प्रमुख गणमान्य और पशुधन, मानव संसाधन, वन्यजीव और पर्यावरण सेक्टर के हितधारक उपस्थित रहेंगे।
डीएएचडी एक राष्ट्रीय ‘वन-हेल्थ’ रोडमैप विकसित करेगा, जो इस पहल से मिलने वाले अनुभवों पर आधारित होगा। इसके जरिये पशुओं से मनुष्यों में फैलने वाले संक्रामक रोगों को भविष्य में रोकने में मदद मिलेगी। इस पहल से बेहतर तरीके से रोगों से निपटने की प्रणाली तैयार होगी और उसका प्रबंधन संभव होगा। साथ ही विश्वभर में अपनाई जाने वाले उत्कृष्ट व्यवहारों को अपनाया जायेगा। कार्यक्रम के दौरान कर्नाटक के लिये क्षमता निर्माण योजना और ‘वन-हेल्थ’ पुस्तिका  का भी शुभारंभ किया जायेगा।(एमजी/एएम/एकेपी
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.65 करोड़ टीके लगाए जा चुके हैं
बीते चौबीस घंटों में 11,336 टीके लगाए गए
भारत में सक्रिय मरीजों की संख्या 11,903 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.78 प्रतिशत है
बीते चौबीस घंटों में 1,222 लोग स्वस्थ हुए,अब तक स्वस्थ हुए कुल लोगों की संख्या 4,41,66,925 है
पिछले 24 घंटों में 2,151 नए मामले सामने आए
दैनिक सक्रिय मामलों की दर 1.51 प्रतिशत है
साप्ताहिक सक्रिय मामलों की दर 1.53 प्रतिशत है
अब तक 92.13 करोड़ जांच की जा चुकी हैं,बीते चौबीस घंटों में 1,42,497 जांच की गई
वित्त मंत्रालय
गणतंत्र दिवस, 2019 की पूर्व संध्या पर केन्द्रीय अप्रत्यक्ष कर एवं सीमा शुल्क बोर्ड  के अधिकारियों को राष्ट्रपति का प्रशस्ति प्रमाण पत्र पुरस्कार
हर वर्ष केन्द्रीय अप्रत्यक्ष कर एवं सीमा शुल्क बोर्ड  के अधिकारियों एवं कर्मचारियों को ‘जीवन को जोखिम में डालकर अभूतपूर्व उत्कृष्ट सेवा’ के लिए राष्ट्रपति का प्रशस्ति प्रमाण-पत्र पुरस्कार और अपने कर्तव्यों के उत्कृष्ट निर्वहन के संबंध में ‘विशिष्ट उत्कृष्ट सेवा’ के लिए राष्ट्रपति का प्रशस्ति प्रमाण-पत्र पुरस्कार प्रदान किया जाता है। इन पुरस्कारों की घोषणा गणतंत्र दिवस की पूर्व संध्या पर की जाती है। इस साल 3 अधिकारियों का चयन ‘जीवन को जोखिम में डालकर अभूतपूर्व उत्कृष्ट सेवा’ के लिए राष्ट्रपति के प्रशस्ति प्रमाण-पत्र पुरस्कार के लिए और 43 अधिकारियों एवं कर्मचारियों का चयन अपने कर्तव्यों के उत्कृष्ट निर्वहन के संबंध में ‘विशिष्ट उत्कृष्ट सेवा’ हेतु राष्ट्रपति के प्रशस्ति प्रमाण-पत्र पुरस्कार के लिए किया गया है।
इन अधिकारियों ने जिन विभिन्न क्षेत्रों में उत्कृष्ट सेवाएं दी हैं, उनमें प्रतिबंधित एवं मादक पदार्थों की तस्करी की रोकथाम, कर चोरी एवं कारोबार आधारित मनी-लॉन्ड्रिंग का पता लगाना, ऑडिट, व्यापार को सुविधाजनक बनाने के उपाय करना, बुनियादी ढांचागत सुविधाओं/तस्कर-रोधी उपकरणों का उन्नयन करना, विभाग में प्रवर्तन प्रक्रियाओं को सुव्यवस्थित करना इत्यादि शामिल हैं। इसके अलावा कई अन्य पुरस्कृत अधिकारियों एवं कर्मचारियों ने अन्य क्षेत्रों में भी उत्कृष्ट और सराहनीय काम किया है, जिनमें कर नीति, राजस्व जुटाना, सीमा शुल्क, केन्द्रीय उत्पाद शुल्क/कर और सीजीएसटी की संरचनाओं के स्वचालन के लिए सॉफ्टवेयर का विकास, मुकदमेबाजी में कमी लाना और विवादों को सुलझाना, न्यायाधिकरणों और उच्च न्यायालयों में मामलों को कुशलतापूर्वक निपटाना, क्षमता निर्माण और प्रशिक्षण के साथ-साथ प्रशासनिक कामों में कुशलता प्रदर्शित करना शामिल हैं।
इस साल पुरस्कार प्राप्त करने वालों में प्रधान मुख्य आयुक्त की रैंक वाले अधिकारी , प्रधान आयुक्त , आयुक्त , अपर आयुक्त , उप/सहायक आयुक्त , अधीक्षक  और अन्य  शामिल हैं।
उपर्युक्त पुरस्कार प्राप्त करने वाले अधिकारियों एवं कर्मचारियों की सूची उनके पदनाम एवं वर्तमान पोस्टिंग स्थान के साथ देखने के लिए अंग्रेजी का अनुलग्नक यहां क्लिक करें:
प्रधानमंत्री कार्यालय
प्रधानमंत्री ने बाबू जगजीवन राम को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने बाबू जगजीवन राम को उनकी जयंती पर श्रद्धांजलि अर्पित की।
प्रधानमंत्री ने कहा, 'गरीबों, वंचितों और पीड़ितों के अधिकारों के लिए संघर्ष करने वाले स्वतंत्रता सेनानी बाबू जगजीवन राम की जयंती पर उन्हें विनम्र श्रद्धांजलि।'